stanford-oval/wikipedia huggingface dataset:
10 (luku)
Matematiikassa

Kymmenjärjestelmä on maailman käytetyin lukujärjestelmä luonnollisissa kielissä.
Jokaisessa kantalukujärjestelmässä kantaluku merkitään numeroilla 10.
10 on kymmenkantaisen eli Briggsin logaritmifunktion kantaluku.
10 on puolialkuluku ja siten yhdistetty luku.
10 on vajaa luku, koska  1+2+5=8<10.
10 on ainoa puolialkuluku, joka päättyy numeroon 0.
10 on kolmioluku, koska se on neljän ensimmäisen positiivisen kokonaisluvun summa:  1+2+3+4. Tetraktys oli pythagoralaisten pyhä kolmioluku 10.
10 on keskitetty kolmioluku (katso kuva).
10 on tetraedriluku, koska se on kolmen ensimmäisen kolmioluvun summa:  1+3+6.
10 on onnellinen luku.
10 kuuluu Perrinin lukujonoon.
10 on Harshad-luku kymmenjärjestelmässä.
10 on Harshad-luku binäärijärjestelmässä, koska  10=1010_{2}=(1+1)\cdot 5.
10 on palindromi kolmijärjestelmässä (1013).
10 on kolmen ensimmäisen alkuluvun summa:  2+3+5.
10 on pienin luku, joka voidaan muodostaa kahden parittoman alkuluvun summana useammalla kuin yhdellä tavalla, kun lukujen järjestyksellä ei ole merkitystä:  3+7 tai  5+5.
Kun neliö jaetaan teräväkulmaisiin kolmioihin, niitä tarvitaan vähintään kymmenen.
Matematiikassa > Taulukko peruslaskutoimituksista

| x |  x\times 10 |  x\div 10 |  10\div x |  10^{x} |  x^{10} |
| --- | --- | --- | --- | --- | --- |
| 1 | 10 | 0,1 | 10 | 10 | 1 |
| 2 | 20 | 0,2 | 5 | 100 | 1 024 |
| 3 | 30 | 0,3 |  3{,}{\overline {3}} | 1 000 | 59 049 |
| 4 | 40 | 0,4 | 2,5 | 10 000 | 1 048 576 |
| 5 | 50 | 0,5 | 2 | 100 000 | 9 765 625 |
| 6 | 60 | 0,6 |  1{,}{\overline {6}} | 1 000 000 | 60 466 176 |
| 7 | 70 | 0,7 |  1{,}{\overline {428571}} | 10 000 000 | 282 475 249 |
| 8 | 80 | 0,8 | 1,25 | 100 000 000 | 1 073 741 824 |
| 9 | 90 | 0,9 |  1{,}{\overline {1}} | 1 000 000 000 | 3 486 784 401 |
| 10 | 100 | 1 | 1 | 10 000 000 000 | 10 000 000 000 |
Luonnontieteissä

Neonin järjestysluku jaksollisessa järjestelmässä on 10.
Boori-10 on boorin vakaa isotooppi.
Happi-18 on hapen vakaa isotooppi, jonka neutroniluku on 10.
Fluori-19 on fluorin ainoa vakaa isotooppi. Sen neutroniluku on 10.
Neon-20 on neonin vakaa ja luonnossa yleisin isotooppi. Sen neutroniluku on 10.
Dekaanissa on kymmenen hiiliatomia.
Butaanissa on kymmenen vetyatomia.
Messier 10 on pallomainen tähtijoukko Käärmeenkantajan tähdistössä.
Saturnuksen keskietäisyys Auringosta on noin 10 AU.
Ihmisellä on useimmiten 10 sormea ja 10 varvasta.
Mittayksikön etuliite deka- tarkoittaa kymmenkertaista ja desi- kymmenesosaa.
Muissa yhteyksissä

Lokakuu on vuoden kymmenes kuukausi, joka merkitään päivämäärää kirjoitettaessa usein numerolla 10.
Määränä tikkuri tarkoittaa kymmentä. Sitä on käytetty oravannahkojen mittayksikkönä. Tikkuri on antanut nimensä Tikkurilalle, joka on ollut turkisten kauppapaikka.
Suomalaisessa kouluarviointijärjestelmässä 10 on paras mahdollinen arvosana.
Raamatussa on 10 käskyä.
Valtatie 10 kulkee Turun ja Hämeenlinnan välillä.
Eurooppatie E10 kulkee Norjassa ja Ruotsissa.
Suomalaisen sotavuosien iskulauseen mukaan yksi suomalainen vastaa kymmentä ryssää (so. venäläistä).
Kymmenottelu on eräs yleisurheilun moniottelutyyppi.
Suosituimmassa keilailutyypissä keiloja on kymmenen.
Downing Street 10 on Yhdistyneen kuningaskunnan pääministerin virka-asunnon osoite.
10 dollarisentin kolikkoa kutsutaan nimellä dime.
Hiihdon maailmanmestaruuskilpailut 1978

Vuoden 1978 hiihdon maailmanmestaruuskilpailut järjestettiin Lahdessa Suomessa 18.–26. helmikuuta 1978.
Kisojen myöntäminen

Suomen Hiihtoliitto teki huhtikuussa 1974 Kansainväliselle hiihtoliitolle anomuksen vuoden 1978 hiihdon maailmanmestaruuskilpailuiden järjestämisestä Lahdessa Salpausselän hiihtokeskuksessa. Kilpailuanomus käsiteltiin FIS:n kongressissa San Franciscossa toukokuussa 1975. Lahden kanssa kisaisännyydestä kilpaili Kanadan Quebec, joka hävisi äänestyksessä äänin 36–39. Aikaisemmin MM-kisat oli järjestetty Lahdessa vuosina 1926, 1938 ja 1958.
Kilpailupaikat

Lahden kisakeskukseen oli jo vuoden 1972 Salpausselän kisoihin rakennettu 90 metrin suurmäki ja vuoden 1978 MM-hiihtoja varten pystytettiin uusi teräsrakenteinen 70 metrin mäki. Myös latureittejä uudistettiin ja stadionille rakennettiin 5 500 katsojan osittain katettu katsomo- ja huoltorakennus. MM-kilpailuiden esikisoina toimi vuoden 1977 Salpausselän kisat.
Kilpailutapahtumat

Vuoden 1978 MM-hiihtoihin osallistui 262 kilpailijaa 26 eri maasta. Mitaleja jaettiin 11 kilpailussa, joiden lisäksi käytiin joukkuemäkihypyn epävirallinen MM-kilpailu. Naisten 20 kilometrin hiihto oli ensimmäistä kertaa MM-kisojen ohjelmassa.
Miesten hiihdossa ei Lahden MM-kisoissa ollut yhtä suvereenia hallitsijaa. Henkilökohtaisten matkojen ja viestin yhteenlasketuissa hiihtoajoissa nopein oli 50 kilometrin ja viestihiihdon kultamitalisti Ruotsin Sven-Åke Lundbäck. Tällä laskutavalla toiseksi paras oli 15 ja 50 kilometrin hopeamitalimies Jevgeni Beljajev Neuvostoliitosta. Yhteisajassa kolmas oli Suomen Matti Pitkänen, joka kuului viestin hopeajoukkueeseen ja oli kaikilla henkilökohtaisilla matkoilla neljäs. Tälle listalle ei yllä Puolan Jozef Luszczek, joka voitti yllättäen 15 kilometrin kilpailun ja oli hopealla 30 kilometrillä. Viestissä hän ei maansa ainoana edustajana voinutkaan kilpailla.
Naisten hiihdossa parhaita olivat 10 kilometrin ja 20 kilometrin kilpailut voittanut Neuvostoliiton Zinaida Amosova sekä Suomen Helena Takalo ja Hilkka Riihivuori, jotka saavuttivat kaksi henkilökohtaista mitalia ja lisäksi viestissä kultaa. Kaikilla naisten henkilökohtaisilla matkoilla neljän parhaan joukkoon ylsi vain suomalaisia ja neuvostoliittolaisia hiihtäjiä.
Mäkihypyssä ja yhdistetyssä kultamitalit menivät DDR:ään ja Suomeen. Pienemmässä 70 metrin mäessä DDR otti kaksoisvoiton Mathias Busen johdolla ja 90 metrin mäessä paras oli kotiyleisön riemuksi Tapio Räisänen. Yleisön kannalta oli tosin harmittavaa, että suurmäen kilpailua jouduttiin siirtämään vuorokaudella voimakkaan tuulen vuoksi. Yhdistetyssä viiden parhaan joukossa oli neljä DDR:n urheilijaa ja kärkikolmikko Konrad Winkler–Rauno Miettinen–Ulrich Wehling täsmälleen sama kuin esikisoissa 1977. Joukkuemäen epävirallisen maailmanmestaruuden voitti DDR.
Mitalitaulukon voitti odotetusti Neuvostoliitto, ja toiseksi nousi hieman yllättäen isäntämaa Suomi. Perinteinen hiihtomaa Norja sai tyytyä vain yhteen pronssimitaliin.
Kilpailuiden dopingtesteissä ei jäänyt kiinni yhtään urheilijaa, mutta kisojen jälkeen kävi ilmi, että ilmeisesti anabolisten steroidien käyttöä ei testattu ollenkaan. Lahden MM-kisoissa testattiin ensimmäistä kertaa myös mäkihyppääjien kilpailuasuja.
Yleisötavoite kisoille oli 200 000 katsojaa, johon ei aivan päästy, sillä pääsylippuja myytiin 173 598 kappaletta. Suurmäen kilpailun siirtäminen luultavasti laski yleisömääriä.
Miesten maastohiihto > 15 km

| sija | Maa | Kilpailija | Aika |
| --- | --- | --- | --- |
| 1 |  | Józef Łuszczek | 49.09,37 |
| 2 |  | Jevgeni Beljajev | 49.11,62 |
| 3 |  | Juha Mieto | 49.14,37 |
| 4 |  | Matti Pitkänen | 49.23,85 |
| 5 |  | Nikolai Zimjatov | 49.33,33 |
| 6 |  | Sven-Åke Lundbäck | 49.50,86 |
| 7 |  | Christer Johansson |  |
| 8 |  | Vasili Rotšev |  |
| 9 |  | Nikolai Bazukov |  |
| 10 |  | Ove Aunli |  |

Päivämäärä: 21. helmikuuta
Kilpailu keräsi kisojen suurimman osanottajamäärän, kun matkaan lähti 80 hiihtäjää 26 maasta. Viiden kilometrin kohdalla kärjessä oli Mieto, jonka jälkeen Luszczek, Beljajev, Lundbäck ja Pitkänen. Kymmenen kilometrin kohdalla Mieto johti kuudella sekunnilla toiseksi noussutta Beljajevia. Viimeiset viisi kilometriä nopeinta vauhtia tuli kuitenkin Luszczek. Miedon vauhti hiipui loppumatkalla etenkin voiteiden kulumisen vuoksi.
Suomen Pertti Teurajärvi oli kilpailussa 12. ja Pertti Vahvaselkä 32:s.
Miesten maastohiihto > 30 km

| Sija | Maa | Kilpailija | Aika |
| --- | --- | --- | --- |
| 1 |  | Sergei Saveljev | 1.32.52,00 |
| 2 |  | Nikolai Zimjatov | 1.33.48,23 |
| 3 |  | Józef Łuszczek | 1.33.52,21 |
| 4 |  | Matti Pitkänen | 1.34.16,23 |
| 5 |  | Jevgeni Beljajev | 1.34.46,66 |
| 6 |  | Sven-Åke Lundbäck | 1.34.56,08 |
| 7 |  | Juha Mieto | 1.35.40,90 |
Päivämäärä: 19. helmikuuta
10 kilometrin kohdalla kärjessä oli Beljajev, toisena yllätysnimi Luszczek, kolmantena Saveljev, neljäntenä Zimjatov, viidentenä Pitkänen ja vasta kuudentena, jo 50 sekunnin päässä kärjestä Mieto, joka oli yksi ennakkosuosikeista. Puolimatkassa kärkikolmikko oli Saveljev – Luszczek – Beljajev ja 25 kilometrin kohdalla Saveljev – Luszczek – Zimjatov.
Suomen Risto Kiiskinen oli kilpailussa 16. ja Arto Koivisto 29:s.
Miesten maastohiihto > 50 km

| Sija | Maa | Kilpailija | Aika |
| --- | --- | --- | --- |
| 1 |  | Sven-Åke Lundbäck | 2.46.43,06 |
| 2 |  | Jevgeni Beljajev | 2.47.34,48 |
| 3 |  | Jean-Paul Pierrat | 2.47.52,27 |
| 4 |  | Matti Pitkänen | 2.49.46,28 |
| 5 |  | Lars-Erik Eriksen | 2.50.44,82 |
| 6 |  | Jíři Beran | 2.51.17,86 |
| 7 |  | Józef Łuszczek |  |
| 8 |  | Tommy Lundberg |  |
| 9 |  | Nikolai Bazukov |  |
| 10 |  | Alf-Gerdt Deckert |  |
Päivämäärä: 26. helmikuuta
Päivän aikana lämmennyt keli oli ongelmallinen ja voitelu nousikin kilpailussa ratkaisevaan rooliin. Jo ensimmäisen kymmenen kilometrin jälkeen moni suosikki oli pois pelistä; Thomas Magnusson sekä Oddvar Brå keskeyttivät ja Juha Mieto sekä Sergei Saveljev olivat kaukana kärjestä. 20 kilometrin kohdalla kärkeen oli noussut viimeisenä matkaan lähtenyt Lundbäck, jonka jälkeen toisena oli kymmenen kilometrin jälkeen johtanut Pitkänen. Kolmantena oli Beljajev, neljäntenä Anatoli Ivanov ja viidentenä yllätysnimi Pierrat. Mieto oli joukon viimeisenä. 30 kilometrin jälkeen kärkikolmikko oli sama, mutta Pierrat oli noussut jo neljänneksi. 40 kilometriin mennessä Pitkänen oli pudonnut neljänneksi ja Lundbäckin johto muihin oli kasvanut jo yli minuuttiin.
Suomen Pertti Teurajärvi oli kilpailussa 15., Heikki Torvi 31. ja Juha Mieto 44. (viimeinen maaliin tulleista).
Miesten maastohiihto > 4 × 10 km viesti

| Sija | Maa | Kilpailijat | Aika |
| --- | --- | --- | --- |
| 1 |  | Sven-Åke Lundbäck Christer Johansson Tommy Limby Thomas Magnusson | 2.05.17,63 |
| 2 |  | Esko Lähtevänoja Juha Mieto Pertti Teurajärvi Matti Pitkänen | 2.05.28,95 |
| 3 |  | Lars-Erik Eriksen Ove Aunli Ivar Formo Oddvar Brå | 2.06.48,37 |
| 4 |  | Jevgeni Beljajev Nikolai Zimjatov Sergei Saveljev Vasili Rotšev | 2.07.56,54 |
| 5 |  | Hansueli Kreuzer Franz Renggli Edi Hauser Gaudenz Ambühl | 2.08.40,42 |
| 6 |  | Peter Zipfel Georg Zipfel Wolfgang Müller Dieter Notz | 2.08.46,47 |
Päivämäärä: 23. helmikuuta
Viestikilpailusta ennustettiin tasaista, mutta Neuvostoliittoa pidettiin jonkinlaisena ennakkosuosikkina. Ensimmäisessä vaihdossa kärkikolmikkona oli Ruotsi, Norja ja Sveitsi. Suomi oli jäänyt kolmikosta 10 sekuntia ja Neuvostoliitto yllättäen puoli minuuttia. Toisen osuuden jälkeen Neuvostoliitto oli jo kaksi minuuttia kärjestä, jonka muodosti kolmikko Suomi – Ruotsi – Norja. Kolmannella osuudella Norjan Formo kaatui ja jäi ratkaisevasti Suomesta ja Ruotsista. Ankkuriosuudella vauhdinpitäjänä oli suurimman osan matkasta Suomen Pitkänen, jonka Magnuson jätti loppumatkalla helpon oloisesti.
Naisten maastohiihto > 5 km

| Sija | Maa | Kilpailija | Aika |
| --- | --- | --- | --- |
| 1 |  | Helena Takalo | 18.53,50 |
| 2 |  | Hilkka Riihivuori | 18.58,49 |
| 3 |  | Raisa Smetanina | 19.01,30 |
| 4 |  | Galina Kulakova | 19.08,83 |
| 5 |  | Christel Meinel | 19.14,38 |
| 6 |  | Zinaida Amosova | 19.17,14 |
Päivämäärä: 20. helmikuuta
Neljän kilometrin kohdalla kärjessä oli Smetanina viiden sekunnin erolla Riihivuoreen ja Kulakovaan, joista 10 kilometrin kilpailussa epäonnistunut Takalo oli kaksi sekuntia jäljessä. Ensimmäisenä heistä maaliin saapui Takalo, jonka loppuaikaa takaa tulleet eivät pystyneet alittamaan.
Suomen Taina Impiö oli kilpailussa yhdeksäs ja Marja Auroma 19:s.
Naisten maastohiihto > 10 km

| Sija | Maa | Kilpailija | Aika |
| --- | --- | --- | --- |
| 1 |  | Zinaida Amosova | 37.01,72 |
| 2 |  | Raisa Smetanina | 37.13,37 |
| 3 |  | Hilkka Riihivuori | 37.23,43 |
| 4 |  | Galina Kulakova | 37.30,09 |
| 5 |  | Taina Impiö | 37.32,47 |
| 6 |  | Berit Kvello | 37.40,77 |
Päivämäärä: 18. helmikuuta
Kilpailussa oli mukana 44 hiihtäjää 14 maasta. Puolimatkassa kolmen kärjessä olivat Amisova, Smetanina ja Kulakova. Riihivuori tuli viimeiset kolme kilometriä koko joukon nopeinta vauhtia.
Suomen Helena Takalo oli kilpailussa 13. ja Marja-Liisa Hämäläinen 23:s.
Naisten maastohiihto > 20 km

| Sija | Maa | Kilpailija | Aika |
| --- | --- | --- | --- |
| 1 |  | Zinaida Amosova | 1.13.00,85 |
| 2 |  | Galina Kulakova | 1.13.08,11 |
| 3 |  | Helena Takalo | 1.13.57,95 |
| 4 |  | Hilkka Riihivuori | 1.14.00,26 |
| 5 |  | Raisa Smetanina | 1.14.38,83 |
| 6 |  | Berit Kvello | 1.15.10,62 |
Päivämäärä: 25. helmikuuta
Kilpailussa oli mukana 41 hiihtäjää 13 maasta. Voittaja Amosova oli kilpailun viimeinen lähtijä.
Suomen Taina Impiö oli kilpailussa 13. ja Marja-Liisa Hämäläinen 16:s.
Naisten maastohiihto > 4 × 5 km viesti

| Sija | Maa | Kilpailijat | Aika |
| --- | --- | --- | --- |
| 1 |  | Taina Impiö Marja-Liisa Hämäläinen Hilkka Riihivuori Helena Takalo | 1.13.25,08 |
| 2 |  | Marlies Rostock Birgit Schreiber Barbara Petzold Christel Meinel | 1.13.29,74 |
| 3 |  | Nina Rotševa Zinaida Amosova Raisa Smetanina Galina Kulakova | 1.13.39,88 |
| 4 |  | Marie Johansson Eva Olsson Meeri Bodelid Lena C. Lundbäck | 1.14.56,96 |
| 5 |  | Berit Johannessen Vigdis Rønning Marit Myrmæl Berit Kvello | 1.15.03,86 |
| 6 |  | Anna Pasiarová Blanka Paulů Dagmar Palečková Květa Jeriová | 1.16.25,38 |
Päivämäärä: 22. helmikuuta
Mukana oli yhdeksän joukkuetta. Avausosuuden jälkeen kärjessä oli Suomi ennen DDR:ää ja Neuvostoliittoa, joka oli jäänyt Suomesta puolisen minuuttia. Toisen osuuden jälkeen Neuvostoliitto oli noussut kärkeen, toisena hiihti DDR, kolmantena 30 sekuntia kärjestä jäänyt Suomi, jonka kannoilla oli Ruotsin joukkue. Kolmannella osuudella Riihivuori nosti Suomen kärkeen, tosin ankkuriosuudelle Suomi, Neuvostoliitto ja DDR lähtivät lähes tasoissa. DDR:n varsin nuoren joukkueen nousemista hopealle ohi kokeneen Neuvostoliiton pidettiin yllätyksenä.
Yhdistetty > Normaalikilpailu (K88 + 15 km

| Sija | Maa | Kilpailija | Mäkihyppy + hiihto | Yhteispisteet |
| --- | --- | --- | --- | --- |
| 1 |  | Konrad Winkler | 224,6 + 210,64 | 435,24 |
| 2 |  | Rauno Miettinen | 232,0 + 199,66 | 431,66 |
| 3 |  | Ulrich Wehling | 216,3 + 214,53 | 430,83 |
| 4 |  | Andreas Langer | 212,5 + 214,75 | 427,25 |
| 5 |  | Günther Schmieder | 221,9 + 201,58 | 423,48 |
| 6 |  | Juri Voronin | 214,3 + 197,19 | 418,40 |
Päivämäärä: 19.–20. helmikuuta
Mäkiosuuden jälkeen johdossa oli Miettinen, sitten Winkler, Schmieder, Suomen Jouko Karjalainen, Norjan Tom Sandberg ja Yhdysvaltain Walter Malmqvist. Pronssille hiihdossa noussut Wehling oli mäessä vasta kahdeksas, hiihtoajaksi muutettuna minuutin ja 44 sekuntia Miettisen takana. Neljänneksi sijoittunut Langer oli mäkikilpailun jälkeen sijalla 11.
Suomen Jouko Karjalainen oli kilpailussa kahdeksas, Jukka Kuvaja 16. ja Jorma Etelälahti 17:s.
Mäkihyppy > Normaalimäki (K88)

| Sija | Maa | Kilpailija | Pisteet | Hyppyjen pituudet |
| --- | --- | --- | --- | --- |
| 1 |  | Matthias Buse | 253,2 | 84,0 – 86,0 |
| 2 |  | Henry Glass | 251,7 | 84,5 – 85,5 |
| 3 |  | Aleksei Borovitin | 250,0 | 84,0 – 84,0 |
| 4 |  | Karl Schnabl | 249,4 | 84,5 – 85,0 |
| 5 |  | Pentti Kokkonen | 248,7 | 82,5 – 85,0 |
| 6 |  | Tapio Räisänen | 246,5 | 83,5 – 84,5 |
Päivämäärä: 18. helmikuuta
Mäkiviikon 1977–1978 voittanut Suomen Kari Ylianttila ei loukkaantumisen takia voinut osallistua Lahden kisoihin. Myös alkukaudesta menestynyt DDR:n Jochen Danneberg oli loukkaantumisen myötä vajaakuntoinen. Ensimmäisen kierroksen jälkeen neljä hyppääjää oli pisteen sisällä toisistaan: kärjessä Borovitin, sitten Schnabl, Glass ja Buse. Avauskierroksella sattui myös vaarallinen tilanne, kun itävaltalaiselta Claus Tuchschereriltä aukesi toisen suksen side kesken ilmalennon, minkä vuoksi hän taiteili alas yhden suksen varassa. Kaatumisesta huolimatta loukkaantumista ei tapahtunut.
Suomen Jari Puikkonen oli kilpailussa 12. ja Jouko Törmänen 15:s.
Mäkihyppy > Suurmäki (K113)

| Sija | Maa | Kilpailija | Pisteet | Hyppyjen pituudet |
| --- | --- | --- | --- | --- |
| 1 |  | Tapio Räisänen | 256,6 | 111,5 – 108,0 |
| 2 |  | Alois Lipburger | 256,3 | 112,5 – 107,5 |
| 3 |  | Falko Weißpflog | 255,8 | 108,0 – 114,5 |
| 4 |  | Matthias Buse | 251,1 | 110,0 – 109,5 |
| 5 |  | Tauno Käyhkö | 242,1 | 108,5 – 103,5 |
| 6 |  | Jouko Törmänen | 241,9 | 104,0 – 107,5 |
| 7 |  | Valeri Savin |  |  |
| 8 |  | Jochen Danneberg |  |  |
| 9 |  | Aleksei Borovitin |  |  |
| 10 |  | Walter Steiner |  |  |
Päivämäärä: 26. helmikuuta
Kilpailu piti käydä jo 25. päivänä, mutta kovan tuulen vuoksi kisaa siirrettiin vuorokaudella. Hyppääminen aloitettiin jo klo 9.20 aamulla, koska tuulen pelättiin kovenevan ennen puolta päivää. Avauskierroksen jälkeen kilpailua johti Lipburger, jonka perässä olivat Räisänen, Buse, Käyhkö, Danneberg, Borovitin ja Weisspflog.
Suomen Pentti Kokkonen oli kilpailussa 12. ja Jari Puikkonen 39:s.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 3 | 5 | 3 | 11 |
| 2. |  Suomi | 3 | 3 | 3 | 9 |
| 3. |  Itä-Saksa | 2 | 2 | 2 | 6 |
| 4. |  Ruotsi | 2 | 0 | 0 | 2 |
| 5. |  Puola | 1 | 0 | 1 | 2 |
| 6. |  Itävalta | 0 | 1 | 0 | 1 |
| 7. |  Norja | 0 | 0 | 1 | 1 |
| 7. |  Ranska | 0 | 0 | 1 | 1 |
Aiheesta muualla

YLE Elävä arkisto: Hiihdon MM-kisat Lahdessa 1978
| n k Hiihdon maailmanmestaruuskilpailut |
| --- | --- |
Olympialaiset:  1924  1928  1932  1936  1948  1952  1956  1960  1964  1968  1972  1976  1980  1984 
Maailmanmestaruuskilpailut:  1925  1926  1927  1929  1930  1931  1933  1934  1935  1937  1938  1939  1941  1950  1954  1958  1962  1966  1970  1974  1978  1980  1982  1984  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025
Salibandyn maailmanmestaruuskilpailut 2004

Salibandyn maailmanmestaruuskilpailut 2004 olivat historian yhdeksännet maailmanmestaruuskilpailut ja viidennet miesten MM-kisat. Ne pelattiin Sveitsissä. Mukana oli yhteensä 26 maata kolmessa eri sarjassa. Mestaruuden vei Ruotsi, toiseksi tuli ensimmäistä kertaa mitaleille päässyt Tšekki ja kolmanneksi Suomi.
C-sarja pelattiin kuukautta aiemmin kuin  A- ja B-sarja, ja sarjan pelit pelattiin Espanjassa. Alun perin C-sarjassa mukana piti olla myös Georgia, mutta Espanjan järjestäjät eivät antaneet joukkueelle pelilupaa.
A-sarja > Alkulohkot > Lohko A

| 0 | 1 | 2 | 3 |
| --- | --- | --- | --- |
| 16. toukokuuta |  Tšekki | 20 - 1 (6-0, 5-1, 9-0) |  Saksa |
| 16. toukokuuta |  Itävalta | 1 - 17 (1-5, 0-8, 0-4) |  Norja |
| 17. toukokuuta |  Saksa | 9 - 2 (1-2, 3-0, 5-0) |  Itävalta |
| 17. toukokuuta |  Ruotsi | 4 - 1 (2-1, 1-0, 1-0) |  Tšekki |
| 18. toukokuuta |  Tšekki | 7 - 2 (1-0, 3-2, 3-0) |  Itävalta |
| 18. toukokuuta |  Norja | 4 - 17 (1-5, 1-8, 2-4) |  Ruotsi |
| 19. toukokuuta |  Norja | 4 - 9 (1-2, 1-3, 2-4) |  Tšekki |
| 19. toukokuuta |  Ruotsi | 25 - 0 (9-0, 8-0, 8-0) |  Saksa |
| 20. toukokuuta |  Saksa | 3 - 18 (1-6, 1-8, 1-4) |  Norja |
| 20. toukokuuta |  Itävalta | 1 - 19 (0-8, 1-5, 0-6) |  Ruotsi |

| Joukkue | O | V | T | H | Maaliero | Pisteet |
| --- | --- | --- | --- | --- | --- | --- |
|  Ruotsi | 4 | 4 | 0 | 0 | 65 - 6 | 8 |
|  Tšekki | 4 | 3 | 0 | 1 | 37 - 11 | 6 |
|  Norja | 4 | 2 | 0 | 2 | 46 - 30 | 4 |
|  Saksa | 4 | 1 | 0 | 3 | 13 - 65 | 2 |
|  Itävalta | 4 | 0 | 0 | 4 | 6 - 52 | 0 |
A-sarja > Alkulohkot > Lohko B

| 0 | 1 | 2 | 3 |
| --- | --- | --- | --- |
| 16. toukokuuta |  Sveitsi | 4 - 3 (0-1, 3-0, 1-2) |  Latvia |
| 16. toukokuuta |  Venäjä | 6 - 7 (0-2, 5-2, 1-3) |  Tanska |
| 17. toukokuuta |  Suomi | 16 - 1 (3-1, 4-0, 9-0) |  Venäjä |
| 17. toukokuuta |  Tanska | 4 - 15 (1-2, 1-4, 2-9) |  Sveitsi |
| 18. toukokuuta |  Latvia | 2 - 14 (1-4, 0-5, 1-5) |  Suomi |
| 18. toukokuuta |  Venäjä | 2 - 10 (0-4, 2-3, 0-3) |  Sveitsi |
| 19. toukokuuta |  Latvia | 3 - 4 (0-2, 2-1, 1-1) |  Venäjä |
| 19. helmikuuta |  Suomi | 16 - 0 (5-0, 6-0, 5-0) |  Tanska |
| 20. toukokuuta |  Tanska | 3 - 7 (1-2, 1-1, 1-4) |  Latvia |
| 20. toukokuuta |  Sveitsi | 4 - 3 (1-2, 1-1, 2-0) |  Suomi |

| Joukkue | O | V | T | H | Maaliero | Pisteet |
| --- | --- | --- | --- | --- | --- | --- |
|  Sveitsi | 4 | 4 | 0 | 0 | 33 - 12 | 8 |
|  Suomi | 4 | 3 | 0 | 1 | 49 - 7 | 6 |
|  Latvia | 4 | 1 | 0 | 3 | 15 - 25 | 2 |
|  Venäjä | 4 | 1 | 0 | 3 | 13 - 36 | 2 |
|  Tanska | 4 | 1 | 0 | 3 | 14 - 44 | 2 |
A-sarja > Sijat 5-6

| 0 | 1 | 2 | 3 |
| --- | --- | --- | --- |
| 21. toukokuuta |  Norja | 6  - 4 (1-1, 4-1, 1-2) |  Latvia |
A-sarja > Sijat 7-8

| 0 | 1 | 2 | 3 |
| --- | --- | --- | --- |
| 21. toukokuuta |  Saksa | 5  - 10 (2-2, 2-5, 1-3) |  Venäjä |
A-sarja > Sijat 9-10

| 0 | 1 | 2 | 3 |
| --- | --- | --- | --- |
| 21. toukokuuta |  Itävalta | 4  - 6 (1-3, 1-0, 2-3) |  Tanska |
A-sarja > Välierät

| 0 | 1 | 2 | 3 |
| --- | --- | --- | --- |
| 22. toukokuuta |  Ruotsi | 5 - 3 (1-1, 1-1, 3-1) |  Suomi |
| 22. toukokuuta |  Sveitsi | 3 - 5 (3-2, 0-1, 0-2) |  Tšekki |
A-sarja > Pronssiottelu

| 0 | 1 | 2 | 3 |
| --- | --- | --- | --- |
| 23. toukokuuta |  Suomi | 8 - 7 rl. (4-2, 2-2, 1-3, 0-0, 1-0) |  Sveitsi |
A-sarja > Loppuottelu

| 0 | 1 | 2 | 3 |
| --- | --- | --- | --- |
| 23. toukokuuta |  Ruotsi | 6 - 4 (3-0, 2-2, 1-2) |  Tšekki |
B-sarja > Alkulohkot > Lohko A

| 0 | 1 | 2 | 3 |
| --- | --- | --- | --- |
| 16. toukokuuta |  Italia | 11 - 0 (3-0, 4-0, 4-0) |  Singapore |
| 16. toukokuuta |  Unkari | 8 - 3 (2-1, 3-1, 3-1) |  Yhdysvallat |
| 17. toukokuuta |  Iso-Britannia | 5 - 8 (2-3, 1-2, 2-3) |  Unkari |
| 17. toukokuuta |  Yhdysvallat | 2 - 6 (3-1, 1-0, 3-2) |  Italia |
| 18. toukokuuta |  Unkari | 6 - 15 (1-3, 1-8, 4-4) |  Italia |
| 18. toukokuuta |  Singapore | 5 - 7 (1-1, 2-4, 2-2) |  Iso-Britannia |
| 19. toukokuuta |  Iso-Britannia | 6 - 4 (3-0, 1-2, 2-2) |  Yhdysvallat |
| 19. toukokuuta |  Singapore | 7 - 15 (3-3, 1-4, 3-8) |  Unkari |
| 20. toukokuuta |  Italia | 9 - 5 (2-1, 5-2, 2-2) |  Iso-Britannia |
| 20. toukokuuta |  Yhdysvallat | 7 - 3 (3-3, 1-4, 3-8) |  Singapore |

| Joukkue | O | V | T | H | Maaliero | Pisteet |
| --- | --- | --- | --- | --- | --- | --- |
|  Italia | 4 | 4 | 0 | 0 | 41 - 13 | 8 |
|  Unkari | 4 | 3 | 0 | 1 | 37 - 30 | 6 |
|  Iso-Britannia | 4 | 2 | 0 | 2 | 23 - 26 | 4 |
|  Yhdysvallat | 4 | 1 | 0 | 3 | 16 - 23 | 2 |
|  Singapore | 4 | 0 | 0 | 4 | 15 - 40 | 0 |
B-sarja > Alkulohkot > Lohko B

| 0 | 1 | 2 | 3 |
| --- | --- | --- | --- |
| 16. toukokuuta |  Alankomaat | 6 - 6 (2-4, 2-0, 2-2) |  Slovenia |
| 16. toukokuuta |  Australia | 1 - 6 (0-4, 1-2, 0-0) |  Viro |
| 17. toukokuuta |  Slovenia | 5 - 2 (0-0, 0-0, 5-2) |  Australia |
| 18. toukokuuta |  Alankomaat | 10 - 5 (5-2, 4-1, 1-2) |  Australia |
| 19. toukokuuta |  Viro | 6 - 3 (5-2, 1-1, 0-0) |  Alankomaat |
| 20. toukokuuta |  Slovenia | 4 - 5 (1-1, 2-2, 1-2) |  Viro |

| Joukkue | O | V | T | H | Maaliero | Pisteet |
| --- | --- | --- | --- | --- | --- | --- |
|  Viro | 3 | 3 | 0 | 0 | 17 - 8 | 6 |
|  Alankomaat | 3 | 1 | 1 | 1 | 19 - 17 | 3 |
|  Slovenia | 3 | 1 | 1 | 1 | 15 - 13 | 3 |
|  Australia | 3 | 0 | 0 | 3 | 8 - 21 | 0 |